         ŠALČININKŲ R. PABARĖS PAGRINDINĖS MOKYKLOS  TARYBOS
NUOSTATAI
BENDROJI  DALIS
           1. Mokyklos taryba – aukščiausia Mokyklos savivaldos institucija. Mokyklos taryba atstovauja mokiniams, mokytojams, tėvams (globėjams, rūpintojams) ir telkia jų atstovus svarbiausiems Mokyklos veiklos sričių klausimams aptarti, kolegialiai nagrinėti ir padeda juos spręsti, atstovauti direktoriui teisėtiems Mokyklos interesams. Mokyklos tarybos nuostatus tvirtina mokyklos direktorius.
            2. Mokyklos taryba savo veiklą grindžia Lietuvos Respublikos Konstitucija, Lietuvos Respublikos švietimo ir kitais įstatymais, Jungtinių Tautų vaiko teisių konvencija, Lietuvos Respublikos Vyriausybės nutarimais, Švietimo ir mokslo ministerijos ir steigėjo teisės aktais, mokyklos nuostatais ir šiais mokyklos tarybos nuostatais.
             3. Mokyklos taryba vadovaujasi humaniškumo, demokratiškumo, viešumo, racionalumo ir tęstinumo principais.
            4. Mokyklos tarybos nuostatus tvirtina mokyklos direktorius.
            5. Mokyklos tarybos nuostatai gali būti keičiami ar papildomi  mokyklos tarybos nutarimu paprasta balsų dauguma. Inicijuoti mokyklos tarybos nuostatų pakeitimą gali:
 5.1. mokyklos tarybos narys (-iai);
 5.2. mokyklos administracija.
            6. Mokyklos tarybos priimti nutarimai, neprieštaraujantys mokyklos veiklą reglamentuojantiems dokumentams, yra privalomi visai mokyklos bendruomenei.
STRUKTŪRA, VALDYMAS, VEIKLOS ORGANIZAVIMAS
           7. Mokyklos taryba renkama trejiems metams.
           8. Mokyklos tarybą sudaro 10 narių: 3 tėvų, 3 mokytojų ir 3 mokinių atstovai, bendruomenės atstovą deleguoja  Pabarės seniūnija. 
           9. Mokytojus į mokyklos tarybą deleguoja Mokytojų taryba.
          10. Tėvų atstovus deleguoja Tėvų taryba.
          11. Mokinių atstovus į mokyklos tarybą deleguoja mokyklos Mokinių taryba .
          12. Mokyklos tarybos nariu negali būti tos pačios švietimo įstaigos vadovas. Mokyklos direktorius Mokyklos tarybos posėdžiuose gali dalyvauti kviestinio nario teisėmis.
        13. Mokiniai dalyvauja tik tuose posėdžiuose, kuriuose neanalizuojami mokytojų darbo klausimai.
        14. Išvykus Tarybos nariui, Taryba likusiam kadencijos laikotarpiui atnaujinama.
        15.Mokyklos direktorius gali teikti iš naujo svarstyti tuos mokyklos tarybos nutarimus, kurie prieštarauja mokyklos veiklą reglamentuojantiems dokumentams.
        16. Jei steigėjas ar švietimo priežiūrą vykdančios instancijos nustato, kad Mokyklos tarybos priimti sprendimai prieštarauja įstatymams ir kitiems teisės aktams, mokyklos direktorius siūlo Mokyklos  tarybai juos svarstyti iš naujo. Mokyklos tarybai atsisakius, ginčas sprendžiamas įstatymų nustatyta tvarka.
     17. Mokyklos tarybai vadovauja pirmininkas. Pirmininką renka ir atšaukia mokyklos tarybos nariai slaptu balsavimu.
     18. Mokyklos tarybos narį gali atšaukti jį išrinkusi institucija. Į atšaukto nario vietą išrenkamas naujas narys.
      19. Mokyklos tarybos dokumentus pagal mokyklos dokumentacijos planą ir dokumentų valdymo taisykles tvarko mokyklos tarybos sekretorius.
     20. Mokyklos tarybos sekretorius yra mokyklos tarybos narys, išrinktas mokyklos tarybos posėdyje atviru balsavimu balsų dauguma.
    21. Mokyklos tarybos posėdis yra teisėtas, jei jame dalyvauja 2/3 narių. Nutarimai priimami posėdyje dalyvaujančiųjų balsų dauguma.
   22. Mokyklos tarybos posėdį šaukia pirmininkas savo iniciatyva arba Mokyklos tarybos nutarimu. Mokyklos tarybos posėdį gali inicijuoti mokyklos vadovai (direktorius, direktoriaus pavaduotojai ugdymui).
  23. Mokyklos tarybos posėdžiai šaukiami ne rečiau kaip 2 kartus per metus. Prireikus gali būti sušauktas neeilinis mokyklos tarybos posėdis.
  24. Į mokyklos tarybos posėdžius gali būti kviečiami kitų mokyklos savivaldos institucijų atstovai, administracija, mokytojai, ugdytinių tėvai (globėjai, rūpintojai) ir kiti asmenys.
FUNKCIJOS
25. Teikia siūlymus dėl Mokyklos strateginių tikslų, uždavinių ir jų įgyvendinimo priemonių.
26. Pritaria Mokyklos strateginiam planui, Mokyklos metiniam veiklos planui, Mokyklos  Vidaus tvarkos taisyklėms, Mokyklos nuostatams, jų pakeitimams ir papildymams, kitiems Mokyklos  veiklą reglamentuojantiems dokumentams, teikiamiems Mokyklos direktoriaus.
27. Teikia siūlymus direktoriui Mokyklos lėšų naudojimo klausimais. 
28. Kiekvienais metais vertina Mokyklos vadovo metų veiklos ataskaitą ir teikia savo sprendimą dėl ataskaitos savininko teises ir pareigas įgyvendinančiai institucijai.
29. Talkina formuojant Mokyklos materialinius, finansinius ir intelektinius išteklius. 
30. Svarsto Mokytojų, Mokinių ir Tėvų (įtėvių, globėjų, rūpintojų) savivaldos institucijų ir Mokyklos bendruomenės narių iniciatyvas ir teikia siūlymus Mokyklos direktoriui.
31. Teikia siūlymus dėl mokyklos veiklos tobulinimo, saugių mokinių ugdymo ir darbo sąlygų sudarymo.
32. Svarsto Mokyklos direktoriaus teikiamus klausimus.
33. Pasirenka veiklos įsivertinimo sritis, atlikimo metodiką, analizuoja įsivertinimo rezultatus ir priima sprendimus dėl veiklos tobulinimo. 
34. Inicijuoja mokyklos bendruomenės ir visuomenės bendradarbiavimą, telkia mokyklos bendruomenę mokyklos uždaviniams spręsti, ugdo ir plėtoja mokyklos kultūrą.
35. Skiria narius į atviro konkurso direktoriaus pareigoms eiti komisiją.
36. Teikia siūlymus dėl mokyklos darbo tobulinimo, saugių darbo, mokinių ugdymo ir globos sąlygų sudarymo, talkina formuojant mokyklos materialinius ir intelektinius išteklius.
37. Svarsto mokyklos padalinių steigimo, reorganizavimo ir likvidavimo klausimus.
38. Pritaria mokyklos vadovo metų veiklos ataskaitai.
39. Turi teisę pritarti mokyklos pajamų ir išlaidų sąmatai, analizuoti ūkinę, finansinę veiklą.
40. Turi teisę nagrinėti ir vertinti mokyklos psichologinio mikroklimato, demokratinių  santykių formavimąsi, inicijuoti mokyklos, šeimos, visuomenės bendradarbiavimą, analizuoti bendradarbia-vimo galimybes ir patirtį, inicijuoti naujas jo formas, teikti siūlymus mokyklos vadovybei.
 41. Sprendžia kitus klausimus, kurie nepriskiriami kitų gimnazijos savivaldos institucijų ar administracijos kompetencijai.
TEISĖS, PAREIGOS, VEIKLOS NUTRAUKIMAS
42. Mokyklos tarybos nariai privalo dalyvauti gimnazijos tarybos posėdžiuose.
43. Mokyklos tarybos nariai turi teisę gauti visą informaciją apie gimnazijos veiklą.
44. Mokyklos taryba gali sustabdyti kitų mokyklos savivaldos institucijų sprendimų įgyvendinimą, kol jų teisingumą ir teisėtumą ištirs kompetentingos institucijos.
45. Mokyklos taryba už savo veiklą atsiskaito kartą per metus jos narius rinkusiems bendruomenės nariams: tėvai – tėvų visuotiniame susirinkime, mokytojai – mokytojų tarybos susirinkime.
46. Mokyklos tarybos atsiskaitymo formas ir būdus nustato mokyklos taryba.
47. Mokyklos taryba paleidžiama, jei to reikalauja 2/3 mokyklos tarybos narių arba jei mokykla likviduojama.
_________________________________

